
REFERAT
Privind participarea Consiliului Local în calitate de finanţator al cărţii Teatrul românesc în Ardeal şi Banat, volum propus spre finanţare de Uniunea Scriitorilor din România, filiala Timişoara

În luna decembrie 2004 Uniunea Scriitorilor din România, filiala Timişoara a depus spre finanţarea Consiliului Local pentru Agenda Culturală 2005 proiectul „Teatrul românesc în Ardeal şi Banat” înregistrat cu numărul SC2004-022012/14.12.2004 pentru a fi publicat în luna mai 2005
Volum fundamental pentru înţelegerea culturii române din Ardeal şi Banat, Teatrul românesc în Ardeal şi Banat, aparţine unei personalităţi definitorii a culturii române timişorene, Aurel Buteanu.

Având în vedere procesul verbal din data de 07.04.2005 al Comisiei de cultură, învăţământ, turism, sport şi culte,
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 30.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).

